Sekolah Menengah Jit Sin (Persendirian)

Sekolah Menengah Jit Sin (Persendirian) (Bahasa Cina: 日新独立中学) ialah sebuah Sekolah Menengah Persendirian Cina yang terletak di Bukit Mertajam, Pulau Pinang, Malaysia. Ia merupakan sebahagian daripada rangkaian sekolah Jit Sin.

Sekolah ini menawarkan pelbagai peringkat pendidikan, bermula dari Junior 1 hingga 3, dan Senior 1 hingga 3. Para pelajar menduduki Sijil Peperiksaan Bersama (UEC) bagi peringkat junior dan senior. Selain itu, pelajar juga berpeluang mengambil Penilaian Menengah Rendah (PMR) untuk peringkat junior dan Sijil Pelajaran Malaysia (SPM) untuk peringkat senior secara pilihan.

 Pengiktirafan 
Pada 22 Julai 2013, sekolah ini telah dianugerahkan taraf "Sekolah Cemerlang Pendidikan Swasta Bertaraf 5 Bintang" oleh Kementerian Pendidikan Malaysia.

 Rujukan 
Kategori:Sekolah di Pulau Pinang

Kategori:Sekolah Menengah Persendirian Cina di Malaysia
Kategori:Sekolah menengah di Pulau Pinang